એક દિવસ શેઠના ખેતરમાં કામ પૂરું કરી મજૂરો લાઇનમાં વારાફરતી મજૂરી લેતા હતા. તેમાં ઘૂમટો તાણેલ એક બાઇ પણ હતી. તે વારંવાર ઘૂમટો ખેંચવાની ચેષ્ટા કરતી અને શેઠની નજરથી બચવા કોશિશ કરતી. પ…. ણ… આ ચેષ્ટાઓ જુમ્મનશેઠની પારખું નજરથી શું છાની રહી શકે?.. અને તેથી તે બાઇ નજીક આવતાં જ તેનો હાથ પકડી લીધો.. કે તુરત બાઇએ બીજા હાથમાં રહેલું કવર જુમ્મનશેઠના હાથમાં થામી દીધું. જીજ્ઞાસાથી જુમ્મનશેઠે કવરમાં રહેલું કાગળિયું કાઢી વાંચવા માંડયું. અને. . વીજળીનો ઝાટકો લાગ્યો હોય તેમ એમણે તે નીચે નાંખી દીધું. એમને સાંભર્યું કે અરે આ તો રમલી.. મેં એને તો પામવા એના ધણીનું.. અને એથી આગળ કંઈક વિચારે એ પહેલાં રમલીના પાલવમાં છૂપાયેલા દાતરડાએ શેઠને કાયમ માટે સૂવડાવી દીધા.